హీరో మంచు విష్ణు మరోసారి తండ్రి కాబోతున్నాడు. ఈ విషయాన్ని విష్ణుయే స్వయంగా ప్రకటించాడు. ఇప్పటికే ఇద్దరు కుమార్తెలను కలిగిన విష్ణు.. ఈ సారి కూడా తనకు ఆడపిల్లే పుట్టాలని కోరుకుంటూ ట్వీట్ చేశాడు. మంచు విష్ణు ట్వీట్ చూసిన శ్రేయోభిలాషులు చాలామంది ‘కొడుకు పుడితే వారసుడుంటాడు కదా అని మెసేజెస్ చేస్తున్నారట. వాళ్లందరికీ సమాధానంగా వారసత్వం అనే అంశంపై మంచు విష్ణు కీలక విషయం వెల్లడించాడు.‘‘చాలా మంది నాకు కొడుకు పుడితే వారసుడుంటాడు అని మెసేజెస్ పెడుతున్నారు. వాళ్ళందరికీ నేను ఒకటి చెప్పదల్చుకున్నా... నాకు ఇద్దరు వారసురాళ్ళు ఉన్నారు.. అరియానా, వివియానా. ఇంకొక అమ్మాయి పుడితే మూడో వారసురాలు అవుతుంది. అబ్బాయి పుడితే వారసుడు అవుతాడు. వారసత్వానికి అమ్మాయి, అబ్బాయి తేడాలేదు.’’ అని విష్ణు చెప్పిన సమాధానం ఎంతో మందిని ఆకట్టుకుంటోంది. వారసుడి కోసం పురిట్లోనే ఆడపిల్లను హతమార్చేవాళ్లున్న ఈ రోజుల్లో విష్ణులా ఆలోచించేవాళ్లు సమాజానికి ఆదర్శంగా నిలుస్తున్నారనడంలో అతిశయోక్తి లేదు.డైలాగ్ కింగ్ మోహన్ బాబు పెద్ద కుమారుడైన విష్ణు 2008లో విరనికా రెడ్డి అనే యువతిని పెళ్లి చేసుకున్నాడు. ఈ దంపతులిద్దరికీ 2011లో కవలపిల్లలు పుట్టారు. ప్రస్తుతం విష్ణు భార్య విరనికా గర్భవతి కావడంతో మళ్లీ తనకు కూతురే కావలని విష్ణు కోరుకోవడం విశేషం.
heero manchu vishnu marosari tandri kaabotunnaadu. ee vishayaanni vishnuye swayamgaa prakatinchaadu. ippatike iddaru kumaartelanu kaligina vishnu.. ee saari kuudaa tanaku aadapille puttaalani korukuntu tweet cheshaadu. manchu vishnu tweet chusina sreyobhilaashulu chaalaamandi ‘koduku pudithe vaarasuduntaadu kada ani messages chestunnarata. vaallandarikii samaadhaanamgaa vaarasatvam ane amsampai manchu vishnu keelaka vishayam velladinchaadu.‘‘chala mandi naaku koduku pudithe vaarasuduntaadu ani messages pedutunnaaru. vaallandarikii nenu okati cheppadalchukunna... naaku iddaru vaarasuraallu unnaaru.. ariana, viviana. inkoka ammai pudithe moodo vaarasuraalu avutundi. abbai pudithe vaarasudu avutaadu. vaarasatvaaniki ammai, abbai tedaledu.’’ ani vishnu cheppina samadhanam entho mandini aakattukuntondi. vaarasudi kosam puritlone aadapillanu hatamaarchevaallunna ee rojullo vishnulaa aalochinchevaallu samaajaaniki aadarsamgaa nilustunnaranadamlo atisayokti ledu.dailag king mohan baabu pedda kumaarudaina vishnu 2008loo viranika reddi ane yuvatini pelli chesukunnadu. ee dampatuliddarikii 2011loo kavalapillalu puttaaru. prastutam vishnu bharya viranika garbhavati kaavadamtho malli tanaku koothure kaavalani vishnu korukovadam visesham.